2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 25. oktobra noteikumos Nr. 692 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu un

Jaunuzņēmumu darbības atbalsta likuma 7. panta trešo daļu

Izdarīt Ministru kabineta 2016. gada 25. oktobra noteikumos Nr. 692 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi" (Latvijas Vēstnesis, 2016, 218. nr.; 2017, 84., 222. nr.; 2018, 23., 172. nr.; 2019, 146. nr.; 2020, 146. nr.) šādus grozījumus:

1. Izteikt 35.2. apakšpunktu šādā redakcijā:

"35.2. rūpniecisko īpašumtiesību nostiprināšanai – izgudrojuma patentu, dizainparaugu un pusvadītāju izstrādājumu topogrāfiju pieteikumu sagatavošanai, papildu aizsardzības sertifikātu sagatavošanai zālēm un augu aizsardzības līdzekļiem, kā arī to reģistrācijai un uzturēšanai spēkā līdz četriem gadiem pēc tiesību piešķiršanas (bet ne vēlāk kā līdz šo noteikumu [73. punktā](https://likumi.lv/ta/id/286262#p73) minētajam projekta īstenošanas beigu termiņam);".

1. Svītrot 36.13. apakšpunktā vārdus "izņemot projekta īstenošanas personāla atlīdzības izmaksas, kas noteiktas pēc stundas tarifa likmes".
2. Papildināt IV nodaļu ar 39.1 un 39.2 punktu šādā redakcijā:

"39.1 Šo noteikumu 26. un 27. punktā minētā sadarbības līguma ietvaros īstenojamā tehnoloģiju pārneses un ar saimniecisko darbību nesaistīta pētniecības projekta pārtraukšana pirms termiņa beigām ir atbalstāma, ja tā īstenošanas gaitā konstatēts, ka nebūs iespējams sasniegt pētniecības projekta izvirzīto mērķi. Finansējuma saņēmējs izvērtē pētniecības projekta rezultātus un to atbilstību pētniecības projekta mērķim un plānotajām aktivitātēm. Piecu darbdienu laikā pēc lēmuma pieņemšanas par pētniecības projekta pārtraukšanu finansējuma saņēmējs iesniedz sadarbības iestādē lēmuma kopiju par pārtraukto pētījumu. Aktivitāšu izmaksas ir attiecināmas, ievērojot saimnieciskuma, lietderības un efektivitātes principus Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 33. panta izpratnē, ja aktivitāte ir pilnībā pabeigta atbilstoši pētniecības projekta pieteikumam un noslēgtā līguma nosacījumiem. Izmaksas var tikt attiecinātas un iekļautas maksājuma pieprasījumā tikai par pabeigtajām aktivitātēm pētījuma pārtraukšanas brīdī.

39.2 Ja šo noteikumu 33., 35. vai 37. punktā minētais projekts neatbilst šo noteikumu 2.1. apakšpunkta un 31. punkta nosacījumiem, labuma guvējam ir pienākums atmaksāt atbalsta sniedzējam visu projekta ietvaros saņemto publisko finansējumu kopā ar procentiem atbilstoši Komercdarbības atbalsta kontroles likuma IV un V nodaļas nosacījumiem. Aprēķins veicams, sākot ar dienu, kad publiskais finansējums tika izmaksāts labuma guvējam."

1. Papildināt 41.5. apakšpunktu aiz vārda "topogrāfija" ar vārdiem "kā arī papildu aizsardzības sertifikāts zālēm un augu aizsardzības līdzekļiem".
2. Izteikt 45. punktu šādā redakcijā:

"45. Atbalsts komersantam (izņemot komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā) šo noteikumu 41.7. apakšpunktā minētajai darbībai ir attiecināms, ievērojot šādas prasības:

45.1. komersants var piesaistīt ne vairāk kā trīs augstas kvalifikācijas darbiniekus, kuri atbilst vismaz vienai no šādām pazīmēm:

45.1.1. darbiniekam ir atbilstoša augstākā izglītība – vismaz maģistra grāds vai tam pielīdzināma (tai skaitā ārvalstīs iegūta) izglītība dabaszinātnēs, matemātikā, informācijas tehnoloģijās, inženierzinātnēs un tehnoloģijās, ražošanā un pārstrādē, kā arī dizainā atbilstoši normatīvajiem aktiem par Latvijas izglītības klasifikāciju;

45.1.2. darbiniekam ir vismaz triju gadu profesionālā pieredze specialitātē vai jomā, kurā attiecīgo darbinieku plāno nodarbināt;

45.2. piesaistītais darbinieks nav cita komersanta valdes loceklis, kā arī netiek nodarbināts pie cita komersanta ne uz darba līguma, ne uzņēmuma līguma pamata;

45.3. piesaistītajam darbiniekam tiek nodrošināta darba alga, kas ir lielāka nekā vidējā darba alga valstī salīdzinājumā ar iepriekšējo pārskata gadu;

45.4. piesaistītais darbinieks nav tiešās valsts pārvaldes iestādes vai pašvaldības iestādes darbinieks;

45.5. piesaistītais darbinieks nav valsts civildienesta ierēdnis;

45.6. piesaistītais darbinieks pēdējos trīs gadus nav strādājis pie komersanta un tā saistīto personu grupā."

1. Papildināt noteikumus ar 45.1 punktu šādā redakcijā:

"45.1 Atbalsts komersantam, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā, šo noteikumu 41.7. apakšpunktā minētajai darbībai ir attiecināms, ievērojot šādas prasības:

45.11. komersants var piesaistīt augstas kvalifikācijas darbiniekus, kuri atbilst vismaz vienai no šādām pazīmēm:

45.11.1. darbiniekam ir atbilstoša augstākā izglītība – vismaz maģistra grāds vai tam pielīdzināma (tai skaitā ārvalstīs iegūta) izglītība dabaszinātnēs, matemātikā, informācijas tehnoloģijās, inženierzinātnēs un tehnoloģijās, ražošanā un pārstrādē, kā arī dizainā atbilstoši normatīvajiem aktiem par Latvijas izglītības klasifikāciju;

45.11.2. darbiniekam ir vismaz triju gadu profesionālā pieredze specialitātē vai jomā, kurā attiecīgo darbinieku plāno nodarbināt;

45.12. piesaistītajam darbiniekam tiek nodrošināta darba alga, kas ir lielāka nekā vidējā darba alga valstī salīdzinājumā ar iepriekšējo pārskata gadu;

45.13. par piesaistīto darbinieku komersants vai cits komersants atbalsta periodā nav jau saņēmis Jaunuzņēmumu darbības atbalsta likumā minēto atbalstu."

1. Aizstāt 52.1., 52.1.1 un 52.2. apakšpunktā skaitļus un vārdus "2022. gada 30. jūnijam" ar skaitļiem un vārdiem "2023. gada 31. oktobrim".
2. Aizstāt 73. punktā skaitli "2022." ar skaitli "2023.".
3. Papildināt 88. punktu aiz skaitļa un vārda "150 *euro*" ar vārdiem "un tam nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, vai nav noslēgts vienošanās līgums".
4. Izteikt 88.1 punktu šādā redakcijā:

"88.1 Ja tiek konstatēts Komisijas regulas Nr. 1407/2013 prasību pārkāpums, komercdarbības atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem atbilstoši Komercdarbības atbalsta kontroles likuma IV un V nodaļas nosacījumiem. Aprēķins veicams, sākot ar dienu, kad nelikumīgais valsts atbalsts tika izmaksāts komercdarbības atbalsta saņēmējam."

1. Papildināt noteikumus ar 103.1 punktu šādā redakcijā:

"103.1 Finansējuma saņēmējs pirms atbalsta piešķiršanas, kas sniegts saskaņā ar regulu Nr. 651/2014, pārbauda, vai komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas pārsniedz 150 *euro*, un tam nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, vai nav noslēgts vienošanās līgums."

1. Izteikt 104. punktu šādā redakcijā:

"104. Ja tiek konstatēts Komisijas regulas Nr. 651/2014 prasību pārkāpums, komercdarbības atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem atbilstoši Komercdarbības atbalsta kontroles likuma IV un V nodaļas nosacījumiem. Aprēķins veicams, sākot ar dienu, kad nelikumīgais valsts atbalsts tika izmaksāts komercdarbības atbalsta saņēmējam."

1. Papildināt noteikumus ar 105. punktu šādā redakcijā:

"105. Ja potenciālais gala labuma guvējs plāno komercdarbības atbalsta kumulāciju atbilstoši šo noteikumu 83. vai 97. punktam, potenciālais gala labuma guvējs atbalsta sniedzējam iesniedz visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, piemēroto intensitāti un plānoto vai piešķirto atbalsta summu. Atbalsta sniedzējs pirms lēmuma pieņemšanas par atbalsta piešķiršanu izskata minētos dokumentus un pārliecinās par kumulācijas normu korektu izpildi."

Ministru prezidents A. K. Kariņš

Ekonomikas ministrs J. Vitenbergs